རྒྱུད་ལུགས་འཇམ་དཔལ་ཞི་བའི་ཚོགས་མཆོད་སྙིང་པོར་དྲིལ་བ་བཞུགས་སོ། །
F
153

གཏེར་ འཇིགས་མེད་ཕུན་ཚོཊ་གསུང་། གསར།
དྷཱིཿ ན་མོ་གུ་རུ་ཨ་ཛི་ཏ་ཡེ། འཇམ་དཔལ་ལས་ཐམས་ཅད་འགྲུབ་པའི་ཚོགས་མཆོད་ནི། ཤ་ཆང་སོགས་ཚོགས་རྫས་ཅི་འབྱོར་བ་འདུས་བྱས་ལ། ཐོག་མར་བྱིན་གྱིས་བརླབ་པ་ནི། རཾ་ཡཾ་ཁཾ། ཡེ་ཤེས་སྒྱུ་
མར་རོལ་བའི་མདངས། །རིག་པའི་ཡེ་ཤེས་མེ་རླུང་ཆུས། །ཚོགས་ཀྱི་དངོས་པོ་བསྲེགས་གཏོར་བཀྲུས། །ཨཱཿལས་རིན་ཆེན་སྣོད་ཡངས་སུ། །འབྲུ་
གསུམ་འོད་དུ་ཞུ་བ་ལས། །ཕྱི་ནང་གསང་བའི་ཚོགས་མཆོད་སྤྱིན། །ཀུན་ཏུ་བཟང་པོའི་རྣམ་རོལ་ནི། །ཟག་མེད་ཡེ་ཤེས་བདུད་རྩིར་གྱུར། ། ཨོཾ་
ཨཱཿཧཱུྃ་ཧ་ཧོ་ཧྲཱིཿ ཚོགས་ལ་སྤྱན་འདྲེན་པ་ནི། ཧཱུྃ་ཧྲཱིཿ ཚོགས་ཁང་ཡེ་ཤེས་རོལ་པའི་གཞལ་མེད་ཁང༌། །ཚོགས་ཀྱི་དམ་རྫས་ཡེ་ཤེས་བདུད་རྩིའི་སྤྲིན། །ཚོགས་
154

འཇམ་དཔལ་
གཉིས་ ཚོགས་མཆོད།
དྷཱིཿ མཆོག་འདུ་བ་ཆེན་པོའི་དཀྱིལ་འཁོར་འདིར། །འཇིག་རྟེན་ལྷ་མིར་བཅས་ལ་སྨན་སླད་དུ། །ཕྱོགས་བཅུ་མཐའ་ཡས་སངས་རྒྱས་ཞིང་
བཞུགས་པའི། །དེ་བཞིན་གཤེགས་དང་རྡོ་རྗེ་རིན་པོ་ཆེ། །པདྨ་དང་ནི་ལས་ཀྱི་རིགས་ཀུན་དང༌། །རིགས་རྣམས་ཀུན་གྱི་ཁྱབ་བདག་མཉྫུ་ཤྲཱི། །རང་
གི་ལྷ་མོ་དག་དང་འཁོར་དུ་བཅས། །བདག་ཅག་དད་པས་མཆོད་ཕྱིར་སྤྱན་འདྲེན་ན། །ཀུན་ཏུ་བཟང་པོའི་སྨོན་ལམ་རྗེས་དགོངས་ནས། །ཐུགས་རྗེ་
ཐུགས་དམ་དབང་གིས་གཤེགས་སུ་གསོལ། །ཨོཾ་མཉྫུ་ཤྲཱི་ས་པཱ་རི་ཝ་ར་བཛྲ་ས་མ་ཡ་ཛཿ ཛཿཧཱུྃ་བཾཧོ་བཛྲ་ས་མ་ཡ་ཏིཥྛ་ལྷན། དེ་ནས་ཚོགས་ཕུད་དང་པོ་མཆོད་
155

འཇིགས་མེད་ཕུན་ཚོཊ་གསུང་།གསར།
ཉྙཱུ, པ་ནི། ཧཱུྃ། བླ་མེད་མཆོག་གི་མཆོད་པ་དམ་པ་ནི། །ཡེ་ཤེས་ལྔ་ཡི་འོད་ཟེར་རྣམ་པར་འཕྲོ། །འདོད་པའི་ཡོན་ཏན་ལྔ་ཡིས་རབ་བརྒྱན་པ། །དམ་ཚིག་བཞིན་དུ་ཅི་བདེར་བཞེས་སུ་
གསོལ༑ ༑ཨོཾ་ཨ་ར་པ་ཙ་ན་དྷཱིཿ ན་མཿ སརྦ་བུདྡྷ་བྷོ་དྷི་ས་ཏྭ་གུ་རུ་དེ་བ་ཌཱཀྐི་ནི་དྷརྨ་པཱ་ལ་སརྦ་མཎྜ་ལ་ག་ཎ་ཙཀྲ་པཱུ་ཙ་ཧོ། བར་བ་བཤགས་པ་ནི། ཧོ། རབ་འབྱམས་རྩ་གསུམ་ལྷ་ཡི་སྤྱན་
སྔ་རུ། །ག་ཎ་ཚོགས་ཀྱི་འཁོར་ལོ་ལ་བརྟེན་ནས། །གནོངས་ཤིང་འགྱོད་པ་དྲག་པོའི་ཚུལ་གྱིས་ནི། །སྐུ་ཡི་དམ་ཚིག་ཉམས་པ་མཐོལ་ལོ་བཤགས། །གསུང་གི་དམ་ཚིག་ཉམས་པ་
མཐོལ་ལོ་བཤགས། །ཐུགས་ཀྱི་དམ་ཚིག་ཉམས་པ་མཐོལ་ལོ་བཤགས། །ཡོན་ཏན་དམ་ཚིག་ཉམས་པ་མཐོལ་ལོ་བཤགས། །ཕྲིན་ལས་དམ་ཚིག་ ཉམས་ པ་ མཐོལ་ ལོ་
བཤགས༑ ༑རྩ་བའི་དམ་ཚིག་ཉམས་པ་མཐོལ་ལོ་བཤགས། །ཡན་ལག་དམ་ཚིག་ཉམས་པ་མཐོལ་ལོ་བཤགས། །ཉམས་ཤིང་འགལ་བར་གྱུར་པ་ཅི་མཆིས་ཀུན། །བཤགས་སོ་
འགྱུར་མེད་ཚངས་པའི་དངོས་གྲུབ་སྩོལ། །བཛྲ་ས་མ་ཡ། ཨོཾ་ཨ་ར་པ་ཙ་ན་དྷཱིཿ ཨོཾ་བཛྲ་ས་ཏྭ་ས་མ་ཡ༴ སོགས་ཡིག་བརྒྱ་བཟླ། ཐ་མ་བསྒྲལ་བ་ནི། ཨེ་རྀ་ཞེས་བྲུབ་ཁུང་བསྐྱེད། ནྲྀ་ཏྲི་ཛཿ ཞེས་
156

འཇམ་དཔལ་
F
157
དམིགས་བྱ་གསལ་བཏབ་ལ། ཧཱུྃ། ཡེ་ཤེས་འོད་ལྔ་འབར་བས་དུག་ལྔ་བསྲེགས། །རྣམ་པར་ཤེས་པ་མི་བསྐྱོད་དབྱིངས་སུ་བསྟིམ། །ཡེ་ཤེས་མཚོན་གྱིས་ཕུང་པོ་རྡུལ་དུ་གཏུབ། །
ཁམས་གསུམ་སྲིད་པ་དབྱིངས་སུ་བསྒྲལ་བར་བྱ། །ཧཱུྃ་ཧཱུྃ་ཧ་ཧཱ་ཧི་ཧི་ཧེ་ཧི་ཧོ་ཧོ་ནྲྀ་ཏྲི་ཤ་ཏྱཾ་མཱ་ར་ཡ་རྦད། དེ་ནས་ཞལ་དུ་བསྟབ་པ་ནི། ཧཱུྃ། འདོད་ཆགས་ཁྲག་གི་རྒྱ་མཚོ་ཆེ། །ཞེ་སྡང་རུས་པའི་
ཕུང་པོ་དང༌། ། གཏི་མུག་ཤ་ཡི་རི་བོ་སྟེ། །ཁམས་གསུམ་སེམས་ཅན་ཐམས་ཅད་ཀྱི། ། དུག་གསུམ་མཆོད་པ་བླ་ན་མེད། །སྐུ་གསུང་ཐུགས་ཀྱི་དམ་སྐོང་ཕྱིར། ། དགྱེས་པའི་
ཞལ་དུ་སྟོབ་ལགས་ན། །དགྱེས་པ་ཆེན་པོར་བཞེས་སུ་གསོལ། །མ་ཧཱ་མཾ་ས་རཀྟ་ཀཻ་ནི་རི་ཏི་ཁ་རཾ་ཁཱ་ཧི། ཨ་ལི་ཨུ་ལི་ཏཱ་ལི་ཏ་པཱ་ལི་དཾཥྚ་གོ་ན་རོ་དྲི་ཁ་རཾ་ཡོ་གི་ནི་ཁཱ་ཧི་ཧོ། བསྐང་བ་ནི།
ཧཱུྃ༑ སྣང་སྲིད་རྣམ་དག་ངང་ལས་རང་ཤར་བ། །ཡིད་བཞིན་དགྱེས་རྒུར་འཆར་བ་སྐོང་བའི་རྫས། །ཕྱི་ནང་གསང་བའི་འདོད་ཡོན་མ་ཚང་མེད། །ཀུན་བཟང་བདེ་བ་ཆེན་པོའི་
མཆོད་སྤྲིན་འདིས། །འཇམ་དཔལ་ཡེ་ཤེས་སེམས་དཔའི་ཐུགས་དམ་བསྐང༌། །འཁོར་ཚོགས་སྤྲུལ་པར་བཅས་པའི་ཐུགས་དམ་བསྐང༌། །ཐུགས་དམ་དགྱེས་བསྐང་ཉམས་ཆགས་
ཚོགས་མཆོད།

འཇིགས་མེད་ཕུན་ཚོཊ་གསུང༌།གསར།
༈༙ འགལ་འཁྲུལ་བཤགས། །མཆོག་དང་ཐུན་མོང་དངོས་གྲུབ་བསྩལ་དུ་གསོལ། ། དེ་ནས། བདག་ལུས་རྡོ་རྗེ་གསུམ་གྱི་རང་བཞིན་གྱི། །དཀྱིལ་འཁོར་ལྷ་ཚོགས་རྒྱལ་བ་རྒྱ་མཚོའི་
ཚོགས༑ ༑བདེ་ཆེན་བདུད་རྩི་ཚོགས་ཀྱི་འཁོར་ལོ་ཡིས། །བདེ་མཆོག་མཉམ་པ་ཉིད་དུ་དགྱེས་གྱུར་ཅིག ། མ་ཧཱ་སུ་ཁ་ཨ་ལ་ལ་ཧོ། ཞེསབསམས་ལ། ཚོགས་ཀྱི་རྫས་རྣམས་རྣལ་འབྱོར་པའི་ནང་གི་སྦྱིན་
སྲེག་གི་ཚུལ་དུ་རོལ་ཅིང་རྩ་ཁམསརྒྱས་པར་བྱས་ནས། རྩ་གནས་ཀྱི་དཔའ་བོ་མཁའ་འགྲོ་ཡབ་ཡུམ་མཉམ་པར་སྦྱོར་བའི་བདེ་སྟོང་གི་ཉམས་མྱོང་དང་བཅས་ཏེ། རྡོ་རྗེའི་གར་དང་རིག་སྟོང་གི་གདངས་མི་གཡོ་བའི་ངང་ལས་རྡོ་རྗེའི་གླུ་ཡིས་ཉམས་བསྐྱང་བར་བྱའོ། །རྗེས་
སུ་ཚོགས་ཀྱི་ལྷག་མ་བྱིན་གྱིས་བརླབས་ནས་སྲིན་མོའི་ཟ་ལམ་དུ་བསྐྱལ་ལ། ཧཱུྃ། དཀྱིལ་འཁོར་ཆེན་པོའི་མུ་རན་སྐྱོང་བ་ཡི། །དཔལ་གྱི་ཕོ་ཉ་མཁའ་འགྲོ་དབང་ཕྱུག་དང༌། །གིང་དང་ལིངྐ་དུར་ཁྲོད་གནས་
ཡུལ་བདག །མ་སྲིང་འབར་མ་སྤོར་མ་ལས་བྱེད་སོགས། །བཀའ་ཡི་ཕམ་ཕབ་གཏོར་མ་འདི་ལོངས་ལ། །སྔོན་ཚེ་ཞལ་བཞེས་དམ་བཅའ་ཇི་བཞིན་དུ། །བཅོལ་བའི་ཕྲིན་ལས་
མྱུར་དུ་འགྲུབ་པར་མཛོད། །ༀ་ཨུཥྞི་ཊ་བ་ལིཀྟ་ཁཱ་ཧི། དེ་ནས་ཆད་བསྒྲག་པ་ནི། ཧཱུྃ་ཧྲཱིཿ། འོག་མིན་ཆོས་དབྱིངས་ཆོས་སྐུའི་ཞིང་ཁམས་དང༌། །ལྔ་ལྡན་ལོངས་ སྤྱོད་རྫོགས་པ་ཆེན་པོའི་
158

འཇམ་དཔལ་
བཞི་བྱོན། ཚོགས་མཆོད།
གནས༑ ༑མ་ངེས་འགྲོ་འདུལ་སྤྲུལ་སྐུའི་ཞིང་རྣམས་སུ། །སྐུ་གསུམ་སྟོན་པ་བརྒྱུད་པར་བཅས་རྣམས་དང༌། །རབ་འབྱམས་རྒྱལ་བའི་སྤྱི་གཟུགས་སྤྲུལ་པའི་སྐུ། །
དཔལ་ལྡན་རྫོགས་པའི་སངས་རྒྱས་པད་མ་སྐྱེས། །འཇམ་དཔལ་དཔའ་བོ་བློ་ལྡན་མཆོག་སྲེད་ཀྱི། ། སྤྱན་སྔར་ཞལ་བཞེས་ཆོས་སྐྱོང་སྲུང་མའི་ཚོགས། །དམ་རྫས་དཔལ་གྱི་
གཏོར་མ་འདི་བཞེས་ནས། །རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད། །ཨོཾ་ཤྲཱི་དྷརྨ་པཱ་ལ་མ་ཧཱ་བ་ལིནྟ་ཁཱ་ཧི། དེ་ནས་གཏོར་གཞོང་གི་འོག་ཏུ་དགྲ་བགེགས་དམ་སྲི་དགུགས་བསྟིམས་བྱས་ནས་རྡོ་
རྗེའི་བྲོ་ཡི་ཆོ་གས་མནན་གཟིར་ལྡང་མེད་ཀྱི་ལས་བྱས་ཏེ། ཧཱུྃ། སྣོད་ཀྱི་འཇིག་རྟེན་གཞལ་ཡས་ཁང༌། །བཅུད་ཀྱི་སེམས་ཅན་དཀྱིལ་འཁོར་ལྷ། །ཐམས་ཅད་ཐམས་ཅད་ཕྱག་རྒྱ་ཆེ། །རྡོ་རྗེའི་བྲོ་གར་
ཁྲིགས་སེ་ཁྲིག །དམ་སྲི་འབྱུང་པོའི་ལུས་སྲོག་སྙིང༌། །ཚལ་པ་ཚལ་པ་ཕྱེ་མར་གཏུབ། །ནམ་ཡང་ལྡང་བ་མེད་པར་མནན། །ཨོཾ་ས་མ་ཡ། ཨཱཿས་མ་ཡ། ཧཱུྃ་ས་མ་ཡ། དམ་སྲི་འབྱུང་
པོ་སྟམྦྷ་ཡ་ལཾ་ནན། མཱ་ར་ཡ་རྦད༔ གཏོར་གཞོང་ཁ་གྱེན་དུ་བསྟན་ནས་མེ་ཏོག་འཐོར། གཏང་རག༌གི༌མཆོད༌བསྟོད༌བྱས༌ལ༌དངོས་གྲུབ་བླངས༌ནས། བསྡུ་ལྡང་ནི། ཧཱུྃ་ཧཱུྃ་ཧཱུཾ། སྣོད་བཅུད་ལྷར་སྣང་གཉུག་མའི་དབྱིངས་སུ་
159

༈༙ ཐིམ༑ ༑སླར་ཡང་ཟུང་འཇུག་སྒྱུ་མའི་ལྷ་སྐུར་ལྡང༌། ། སྨོན་ལམ་ནི། བདེ་གཤེགས་སྲས་བཅས་ཀུན་གྱི་ཐུགས་བསྐྱེད་དང༌། །མཛད་པ་སྨོན་ལམ་མཁྱེན་བརྩེ་ནུས་པའི་ཚུལ། །བླ་མེད་
ཡེ་ཤེས་སྒྱུ་འཕྲུལ་ཅི་འདྲ་བ། །དེ་འདྲ་ཁོ་ནར་བདག་ཀྱང་འགྱུར་བར་ཤོག ། བཀྲ་ཤིས་ནི་མེ་ཏོག་འཐོར་ལ། རྩ་བརྒྱུད་བླ་མའི་བྱིན་རླབས་སྙིང་ལ་ཞུགས། །ཡི་དམ་ལྷ་ཡིས་རྗེས་བཟུང་
དངོས་གྲུབ་ཐོབ། །མཁའ་འགྲོ་དམ་ཅན་ལུས་དང་གྲིབ་བཞིན་འགྲོགས། །གང་བསམ་ལྷུན་གྱིས་འགྲུབ་པའི་བཀྲ་ཤིས་ཤོག ། ཅེས་སོགས་མཐའ་རྒྱས་སུ་བྱའོ། །ཞེས་འཇམ་དཔལ་དམར་སེར་ལས་ཐམས་
ཅད་འགྲུབ་པའི་རྒྱུན་ཁྱེར་གྱི་ཆ་ལག་ཏུ། འཇམ་མགོན་བླ་མའི་གསུང་ཁོ་ན་ལ་བསྲེ་བསླད་སྤངས་ཏེ་ཆོག་འགྲིགས་སུ་སྦྱོར་བ་པོ་ནི་ངག་དབང་བློ་གྲོས་མཚུངས་མེད་དེ། ཉེས་འགལ་མཆིས་ན་ལྷ་ལ་བཤགས་ཤིང༌། དགེ་བས་བསྟན་འགྲོའི་དཔལ་ཡོན་འཕེལ་བར་གྱུར་ཅིག
འཇིགས་མེད་ཕུན་ཚོཊ་གསུང་།གསར།
མངྒ་ལཾ།
160

ཞི་སྒྲུབ་ གཅིགཚོགས་མཆོད།